Circuit de Monaco

Circuit de Monaco je mestský pretekársky okruh v uliciach Monte Carla a La Condamine ležiaci v okolí prístavu Monackého kniežatstva. Je to ten najkomplexnejší test jazdeckých schopností aký môže pilot formuly 1 počas jednej sezóny absolvovať. Jazdu na monackom okruhu najlepšie charakterizoval Nelson Piquet, ktorý povedal: „Je to ako pilotovať helikoptéru v obývačke.“

Na Veľkej cene Monaka sa každoročne stretávajú najslávnejší a najbohatší prominentní hostia a sponzori. Toto podujatie je jedným z najprestížnejších na svete a o víťazstve sníva každý jazdec. Rovnako ako Indy 500 alebo 24 hodín Le Mans, aj Monako prináša určitú dávku slávy a nesmrteľnosti. Len kombinácia precízneho riadenia, technickej dokonalosti a statočnosti zaručí jazdcovi víťazstvo.

Prvýkrát sa na trati konali preteky v roku 1929 a od roku 1950 je Veľká cena Monaka súčasťou kalendáru formuly 1.

 Charakteristika trate 
náhľad|Prístav a budova boxov
náhľad|Tunel
náhľad|Vlásenka pri Grand Hoteli
Úzka vlniaca sa trať z oboch strán lemovaná zvodidlami nemá prakticky žiadne výbehové zóny a každé menšie zaváhanie znamená kontakt s bariérami. Asfalt na povrchu trate je prispôsobený pre bežnú premávku a preto je veľmi hrboľatý. Okrem toho sú v ňom na niektorých miestach zapustené i kanálové poklopy. Vysoké nároky sú tiež kladené na motory. Nedochádza k ich enormnému zaťaženiu, no agregáty musia mať dobrý záber od nízkych otáčok. Rozhodujúci význam má kvalifikácia, pretože možnosť predbiehania v úzkych uliciach je prakticky vylúčená.

V Monaku čaká veľká výzva aj na tímových inžinierov. Podmienky na trati sa relatívne rýchlo menia a preto je veľmi zložité nájsť správne nastavenie auta. Základom pri príprave monopostu je prítlak. Monako je spoločne s Hungaroringom trať, ktorá ho vyžaduje čo najviac. Prítlačné krídla sú nastavené takmer úplne zvislo a na autách sa objavujú prídavné aerodynamické prvky, ktoré na iných tratiach neuvidíme. Veľká záťaž pôsobí okrem iného aj na zavesenie kolies. Tuhosť týchto závesov preveria časté kontakty kolies so zvodidlami. Tímy preto pripravujú pre Grand Prix Monaka špeciálne odolné komponenty.

Circuit de Monaco nie je permanentný okruh a preto sa musí pred každými pretekmi „postaviť“. Príprava tribún, zvodidiel a obrubníkov trvá približne šesť týždňov a návrat do pôvodného stavu ďalšie tri týždne. Preteky na najpomalšom okruhu v kalendári šampionátu formuly 1 sú vypísané na najkratšiu vzdialenosť. Najpomalším úsekom trate je vlásenka pri slávnom monackom Grand Hoteli, ktorú jazdci prechádzajú rýchlosťou 50 km/h. Táto zákruta je zároveň najpomalšia v celom kalendári MS F1. Okrem nej obsahuje okruh i jednu z najrýchlejších zákrut. Tou je zákruta číslo 9 v slávnom tuneli, kde jazdci dosahujú rýchlosť až 260 km/h.

Okruh síce z hľadiska bezpečnosti a technickej kvality nedokáže konkurovať moderným tratiam, no vďaka svojej výnimočnosti si zaslúži akúkoľvek výnimku.

 Fakty a údaje 
 Dĺžka trate: 3 337 m
 Dĺžka pretekov: 260.286 km
 Počet kôl pretekov: 78
 Počet zákrut: 19 (12 vpravo a 7 vľavo)
 Dĺžka cieľovej rovinky: 510 m

 Rozdiel medzi štart. a cieľovou čiarou: 0 m
 Jazda na plný plyn: 42 %

 Traťový rekord: 1:12,909 (164,769 km/h) - Lewis Hamilton/Mercedes (2021)
 Najrýchlejšie kolo kvalifikácie: 1:09.954 (171,729 km/h) - Lando Norris/McLaren (2025)
 Maximálna rýchlosť: 286 km/h
 Prvá GP: 1929 - víťaz William Grover-Williams - Bugatti Type 35B
 Počet GP: 71

 Priemerná spotreba paliva: 1,60 kg / kolo
 Spomalenie množstvom paliva: 0,26 s / 10 kg
 Počet preradení rýchlostných stupňov: 54 / kolo

 Opotrebenie pneumatík: stredné
 Opotrebenie bŕzd: veľké
 Úroveň priľnavosti: veľmi vysoká

 Stratégia
 1 zastávka: 44. - 51. kolo
 2 zastávky: 25. - 32. a 48. - 55.
 3 zastávky: 18. - 24. a 34. - 40. a 52. - 58.

 Architekt: Anthony Noghès
 Kapacita tribún: 37 000

 História 
náhľad|vľavo|Nelson Piquet s monopostom Brabham BT49C pri GP Monaka 1981
Výborný imidž Monaka bol spätý nielen s rodinou Grimaldiovcov, ale aj s tabakovým magnátom Alexandrom Noghèsom. Práve on bol blízky priateľ Grimaldiovcov a v roku 1909 sa stal prezidentom miestneho automobilového klubu Sport Automobile Velocipedique Monegasque. Noghès navrhol možnosť usporiadania súťaží v uličkách tohto mesta a prvé podujatie sa uskutočnilo už v januári 1911. Na štarte bolo 23 áut z jedenástich rozličných oblastí. Víťazom sa stal Henri Rougier s vozidlom Turcat-Méry.

Automobilový klub v Monaku, druhej najmenšej krajiny sveta, tvoril históriu svetového motoristického športu. Jeho noví predstavitelia Anthony Noghès (syn Alexandra Noghèsa) a Louis Chiron ako prví zorganizovali Veľkú cenu na okruhu vytýčenom priamo v meste 14. apríla 1929. Veľká cena Monaka sa od tej doby stala najpopulárnejšími pretekmi a pilierom svetového šampionátu formuly 1.

Na počiatku bola žiadosť monackých funkcionárov z roku 1928, aby ich Automobile Club de Monaco získal národný status. Ako problém sa ukázala podmienka predchodcu dnešnej Medzinárodnej automobilovej federácie (FIA), že žiadateľ musí výhradne na svojom území usporiadať významné preteky. Monako síce už od roku 1911 organizovalo Rallye Monte Carlo, lenže tá bola koncipovaná ako jazda zo všetkých kútov Európy. V Monaku a okolí sa jazdilo až v záverečnej časti súťaže.

Zakladateľ monackého autoklubu Anthony Noghès preto prišiel s nápadom postaviť trať priamo v uliciach mesta. Jeho myšlienku podporil slávny pretekár a miestny rodák Louis Chiron a patronát nad akciou prevzal monacký princ Louis II.

Prvá Veľká cena v roku 1929 nebola súčasťou európskeho ani iného šampionátu a štartovalo sa v ňom na pozvanie. Zúčastniť sa nemohol jeho propagátor Chiron, ktorý v rovnaký deň v USA nastúpil do pretekov Indianapolis 500. Víťazom sa stal britský emigrant William Grover na Bugatti Type 35B, s ktorým v úzkych a hrboľatých uliciach dosahoval rýchlosť 80 až 143 km/h. 

Až do druhej svetovej vojny sa v Monaku pretekalo v rámci európskeho šampionátu. V roku 1950 bol Circuit de Monaco začlenený do novovzniknutých majstrovstiev sveta formuly 1. Preteky do Monaka zavítali hneď po premiérovej Veľkej cene v britskom Silverstone. V prvom kole vtedy kolidovalo desať áut a po prvé víťazstvo v histórii si prišiel Juan Manuel Fangio. Od roku 1955 sa na okruhu jazdí nepretržite.

V roku 1955 spadol s Lanciou do mora Alberto Ascari a podobná nehoda postihla aj Paula Hawkinsa o desať rokov neskôr na Lotuse. V roku 1967 narazil Lorenzo Bandini po prejazde šikanou do lampy, jeho Ferrari sa prevrátilo a skončilo v plameňoch. Pilot utrpel ťažké popáleniny. Zarážajúcejšie však bolo, že usporiadatelia nemali potrebné vybavenie, aby dokázali zranenému pomôcť. V kritickom stave bol naprieč vozovkou prenesený k člnu, ktorým ho dopravili k sanitke. Bandini po dvoch dňoch na následky zranení zomrel. Jeho smrť však znamenala zásadný obrat v prístupe k bezpečnosti na monackom okruhu. Na trati sa v nasledujúcich rokoch začali objavovať zvodidlá a s nimi aj dokonale pripravení a vybavení záchranári.

 Historické konfigurácie 
Circuit de Monaco sa oproti pôvodnej verzii príliš nezmenil, no od premiérového ročníka prešiel okruh šiestimi technickými zmenami.
náhľad|Kasíno

 Jedno kolo na modernom okruhu 
náhľad|vľavo|Súčasná verzia trate s priľahlými uličkami
Prechádzka po okruhu začína krátkym miernym stúpaním, ktoré privádza jazdcov do úzkej zákruty Sainte Dévote. Táto takmer deväťdesiat stupňová pravotočivá zákruta sa jazdí na prvom alebo druhom rýchlostnom stupni. Práve tu môžeme často vidieť kolízie. Piloti za prvou zákrutou stúpajú po ďalšej krátkej lomenej rovinke, po ktorej nasleduje klesanie dlhou ľavotočivou zákrutou Massenet. Za ňou prechádzajú popri svetoznámom kasíne a ďalej klesajú po krátkej rovinke s veľmi nerovným povrchom. Nasleduje úzka zákruta Mirabeau, za ktorou jazdci miernym klesaním smerujú do ešte užšej vlásenky Grand Hotel. Práve táto pomalá vlásenka bola v minulosti často používaná na mnohé predbiehacie manévre, čo je v súčasnosti prakticky nemožné. Táto zákruta je tak špecifická, že všetky tímy musia pred pretekmi upraviť zámok riadenia a zavesenie svojich monopostov, aby jazdci mohli vlásenku pohodlne prekonať.

Po nej autá stále klesajú do dvojitej pravotočivej zákruty Portier, ktorá si vyžaduje ideálny výjazd umožňujúci dosiahnuť čo najlepšiu maximálnu rýchlosť v slávnom tuneli. Ten podčiarkuje výnimočnosť trate, no pritom spôsobuje nepríjemné problémy. Pretekári sa sťažujú na zhoršenú viditeľnosť pri jeho prejazde a aby toho nebolo málo, tak monoposty tu môžu stratiť 20 až 30% prítlaku.

Na konci tunela nasleduje tvrdé brzdenie do šikany, kde taktiež hrozí zvýšené riziko kolízií. Šikana je pravdepodobne jediné miesto na okruhu, ktoré ponúka uspokojivú možnosť na predbiehanie. Krátka rovinka končí úzkou rýchlou zákrutou Tabac, tá sa jazdí na štvorku v rýchlosti približne 160 km/h. Monoposty potom zrýchlia na 200 km/h a dostávajú sa cez rýchlu kombináciu zákrut Louis Chiron a Piscine popri plaveckom bazéne. Ďalej nasleduje krátka rovinka a brzdenie do 180 stupňovej pravotočivej La Rascasse, ktorá zavedie pilotov do poslednej zákruty Anthony Noghès, pomenovanej po otcovi monackej Veľkej ceny. Úzka pravotočivá zákruta monoposty privádza späť na cieľovú rovinku.

 Víťazi Veľkej ceny Monaka 
Ružová farba znamená, že Veľká cena nebola súčasťou svetového šampionátu formuly 1.
Žltá farba znamená, že Veľká cena bola súčasťou predvojnového európskeho šampionátu.
náhľad|Ayrton Senna s monopostom McLaren MP4-6 pri GP Monaka 1991
náhľad|Fernando Alonso s monopostom Renault R26 pri GP Monaka 2006
náhľad|Lewis Hamilton s monopostom McLaren MP4-23 pri GP Monaka 2008
náhľad|Jenson Button s monopostom Brawn BGP 001 pri GP Monaka 2009
 Rok JazdecMonopostČasNajrýchlejšie kolo kvalifikácie2025Lando NorrisMcLaren MCL391:40:33,8431:09,954, Lando Norris, McLaren2024Charles LeclercFerrari SF-232:23:15,5541:10,270, Charles Leclerc, Ferrari2023Max VerstappenRed Bull RB191:48:51,9801:11,365, Max Verstappen, Red Bull Racing Honda RBPT2022Sergio PérezRed Bull RB181:56:30,2651:11,376, Charles Leclerc, Ferrari2021Max VerstappenRed Bull RB16B1:38:56,8201:10,346, Charles Leclerc, Ferrari2020Nekonalo sa (COVID-19)2019 Lewis HamiltonMercedes F1 W10 EQ Power+1:43:28,4371:10,166, Lewis Hamilton, Mercedes2018 Daniel RicciardoRed Bull RB141:42:54,8071:10,810, Daniel Ricciardo, Red Bull Racing TAG Heuer2017 Sebastian VettelFerrari SF70H1:44:44,3401:12,178,  Kimi Räikkönen, Ferrari2016 Lewis HamiltonMercedes F1 W07 Hybrid1:59:29,1331:13,622, Daniel Ricciardo, Red Bull Racing TAG Heuer2015 Nico RosbergMercedes F1 W06 Hybrid1:49:18,4201:15,098, Lewis Hamilton, Mercedes2014 Nico RosbergMercedes F1 W05 Hybrid1:49:27,6611:15,989, Nico Rosberg, Mercedes2013 Nico RosbergMercedes F1 W042:17:52,0561:13,876, Nico Rosberg, Mercedes 2012  Mark Webber Red Bull RB81:46:06,5571:14,381, Mark Webber, Red Bull Racing Renault 2011  Sebastian Vettel Red Bull RB72:09:38,3731:13,556, Sebastian Vettel, Red Bull Racing Renault 2010  Mark Webber Red Bull RB61:50:13,3551:13,826, Mark Webber, Red Bull Racing Renault 2009  Jenson Button Brawn-Mercedes BGP0011:40:44,2821:14,902, Jenson Button, Brawn Mercedes 2008  Lewis Hamilton McLaren-Mercedes MP4-232:00:42,7421:15,787, Felipe Massa, Ferrari 2007  Fernando Alonso McLaren-Mercedes MP4-221:40:29,3291:15,726, Fernando Alonso, McLaren Mercedes 2006  Fernando Alonso Renault R261:43:43,1161:13,962, Fernando Alonso, Renault 2005  Kimi Räikkönen McLaren-Mercedes MP4-201:45:15,5562:30,323, Kimi Räikkönen, McLaren Mercedes 2004  Jarno Trulli Renault R241:45:46,6011:13,985, Jarno Trulli, Renault 2003  Juan Pablo Montoya Williams-BMW FW251:42:19,0101:15,259, Ralf Schumacher, Williams BMW 2002  David Coulthard McLaren-Mercedes MP4-171:45:39,0551:16,676, Juan Pablo Montoya, Williams BMW 2001  Michael Schumacher Ferrari F20011:47:22,5611:17,430, David Coulthard, McLaren Mercedes 2000  David Coulthard McLaren-Mercedes MP4/151:49:28,2131:19,475, Michael Schumacher, Ferrari 1999  Michael Schumacher Ferrari F3991:49:31,8121:20,547, Mika Häkkinen, McLaren Mercedes 1998  Mika Häkkinen McLaren-Mercedes MP4/131:51:23,5951:19,798, Mika Häkkinen, McLaren Mercedes 1997  Michael Schumacher Ferrari F310B2:00:05,6541:18,216, Heinz-Harald Frentzen, Williams Renault 1996  Olivier Panis Ligier-Mugen-Honda JS432:00:45,6291:20,356, Michael Schumacher, Ferrari 1995  Michael Schumacher Benetton-Renault B1951:53:11,2581:21,952, Damon Hill, Williams Renault 1994  Michael Schumacher Benetton-Ford B1941:49:55,3721:18,560, Michael Schumacher, Benetton Ford 1993  Ayrton Senna McLaren-Ford MP4/81:52:10,9471:20,557, Alain Prost, Williams Renault 1992  Ayrton Senna McLaren-Honda MP4/61:50:59,3721:19,495, Nigel Mansell, Williams Renault 1991  Ayrton Senna McLaren-Honda MP4/61:53:02,3341:20,344, Ayrton Senna, McLaren Honda 1990  Ayrton Senna McLaren-Honda MP4/51:52:46,9821:21,314, Ayrton Senna, McLaren Honda 1989  Ayrton Senna McLaren-Honda MP4/51:53:33,2511:22,308, Ayrton Senna, McLaren Honda 1988  Alain Prost McLaren-Honda MP4/41:57:17,0771:23,998, Ayrton Senna, McLaren Honda 1987  Ayrton Senna Lotus-Honda 99T1:57:54,0851:23,039, Nigel Mansell, Williams Honda 1986  Alain Prost McLaren-TAG MP4/21:55:41,0601:22,627, Alain Prost, McLaren TAG 1985  Alain Prost McLaren-TAG MP4/21:51:58,0341:20,450, Ayrton Senna, Lotus Renault 1984  Alain Prost McLaren-TAG MP4/21:01:07,7401:22,661, Alain Prost, McLaren TAG 1983  Keke Rosberg Williams-Ford FW081:56:38,1211:24,840, Alain Prost, Renault 1982  Riccardo Patrese Brabham-Ford BT501:54:11,2591:23,281, René Arnoux, Renault 1981  Gilles Villeneuve Ferrari 126C1:54:23,3801:25,710, Nelson Piquet, Brabham Ford 1980  Carlos Reutemann Williams-Ford FW071:55:34,3651:24,813, Didier Pironi, Ligier Ford 1979  Jody Scheckter Ferrari 312T41:55:22,4801:26,450, Jody Scheckter, Ferrari 1978  Patrick Depailler Tyrrell-Ford P341:55:14,6601:28,340, Carlos Reutemann, Ferrari 1977  Jody Scheckter Wolf-Ford WR11:57:52,7701:29,860, John Watson, Brabham Alfa Romeo 1976  Niki Lauda Ferrari 312T1:59:51,4701:29,650, Niki Lauda, Ferrari 1975  Niki Lauda Ferrari 312T2:01:21,3101:26,400, Niki Lauda, Ferrari 1974  Ronnie Peterson Lotus-Ford 72D1:58:03,7001:26,300, Niki Lauda, Ferrari 1973  Jackie Stewart Tyrrell-Ford 0061:57:44,3001:27,500, Jackie Stewart, Tyrrell Ford 1972  Jean-Pierre Beltoise BRM P1602:26:54,7001:21,400, Emerson Fittipaldi, Lotus Ford 1971  Jackie Stewart Tyrrell-Ford 0031:52:21,3001:23,200, Jackie Stewart, Tyrrell Ford 1970  Jochen Rindt Lotus-Ford 721:54:36,6001:24,000, Jackie Stewart, Tyrrell Ford 1969  Graham Hill Lotus-Ford 491:56:59,4001:24,600, Jackie Stewart, Matra Ford 1968  Graham Hill Lotus-Ford 492:00:32,3001:28,200, Graham Hill, Lotus Ford 1967  Denny Hulme Brabham-Repco BT242:34:34,3001:27,600, Jack Brabham, Brabham Repco 1966  Jackie Stewart BRM P832:33:10,5001:29,900, Jim Clark, Lotus Climax 1965  Graham Hill BRM P572:37:39,6001:32,500, Graham Hill, BRM 1964  Graham Hill BRM P572:41:19,5001:34,000, Jim Clark, Lotus Climax 1963  Graham Hill BRM P572:41:49,7001:34,300, Jim Clark, Lotus Climax 1962  Bruce McLaren Lotus 252:46:29,7001:35,400, Jim Clark, Lotus Climax 1961  Stirling Moss Lotus 212:45:50,1001:39,100, Stirling Moss, Lotus Climax 1960  Stirling Moss Lotus 182:53:45,5001:36,300, Stirling Moss, Lotus Climax 1959  Jack Brabham Cooper T512:55:51,3001:39,600, Stirling Moss, Cooper Climax 1958  Maurice Trintignant Cooper T452:52:27,9001:39,800, Tony Brooks, Vanwall 1957  Juan Manuel Fangio Maserati 250F3:10:12,8001:42,700,  Juan Manuel Fangio, Maserati 1956  Stirling Moss Maserati 250F3:00:32,9001:44,000,  Juan Manuel Fangio, Lancia Ferrari 1955  Maurice Trintignant Ferrari 555 F12:58:09,7001:41,100,  Juan Manuel Fangio, Mercedes-Benz 1954 Nekonala sa 1953 Nekonala sa 1952  Vittorio Marzotto Ferrari 1951 Nekonala sa 1950  Juan Manuel Fangio Alfa Romeo 1583:13:18,7001:50,200, Juan Manuel Fangio, Alfa Romeo 1949 Nekonala sa 1948  Giuseppe Farina Maserati 1947-1938 Nekonala sa 1937 23px Manfred von Brauchitsch Mercedes-Benz 1936 23px Rudolf Caracciola Mercedes-Benz 1935  Luigi Fagioli Mercedes-Benz 1934  Guy Moll Alfa Romeo 1933  Achille Varzi Bugatti 1932  Tazio Nuvolari Alfa Romeo 1931  Louis Chiron Bugatti 1930  René Dreyfus Bugatti 1929  William Grover-Williams Bugatti

 Iné projekty 	 

 Externé odkazy 
 Automobile Club de Monaco
 Veľká cena Monaka
 Satelitné snímky z Google Maps 
 Údaje okruhu na Formula1.com 

Kategória:Okruhy Formuly 1
Kategória:Motoršport v Monaku